system
Răspunde în limba română, în stilul Wikipedia, cat mai corect gramatical.
user
Ce poți împărtăși despre Petrești (Corbii Mari), Dâmbovița?
assistant
Petrești (în trecut, Patruzeci de Cruci) este un sat în comuna Corbii Mari din județul Dâmbovița, Muntenia, România.

La sfârșitul secolului al XIX-lea, satul purta numele de Patruzeci de Cruci și era reședința comunei omonime, formată din el și din satul Moara din Groapă, cu o populație totală de 518 locuitori. Totodată, comuna era reședința plășii Glavacioc-Neajlov din județul Vlașca. Aici funcționau 2 biserici, o școală cu 67 de elevi, o moară și o piuă pe Neajlov.

În 1925, comuna Patruzeci de Cruci a căpătat definitiv denumire de Petrești, deși satul ei de reședință a rămas cu același nume; alături de el, se aflau în comună și satele Bărăceni, Moara din Groapă, Grozăvești și Obislav, cu 2217 locuitori.

În 1950, comuna a fost inclusă în raionul Titu al regiunii București. După reforma organizării administrativ-teritoriale din 1968, satele ei au fost transferate la județul Dâmbovița, dar comuna în sine a fost desființată, și inclusă în comuna Corbii Mari.

Note 

Petrești, Corbii Mari